Il‐Ħadd 27 ta' Marzu 2016: L-Arċisqof Charles J. Scicluna iċċelebra l-Quddiesa Stazzjonali tal‐Għid il‐Kbir tal‐Mulej, fil‐Kon‐Katidral ta' San Ġwann, il-Belt Valletta. Matul din il‐Quddiesa Monsinjur Arċisqof ta s‐Sagrament tal‐Griżma tal‐Isqof lil żewġ adulti. Fi tmiem il‐Quddiesa, l‐Arċisqof ta l‐Barka Appostolika bl‐Indulġenza Plenarja. Omelija tal-Arċisqof Charles J. Scicluna Meta ngħidu 'L-Għid it-Tajjeb' inkunu qegħdin ngħidu l-isbaħ tislima li għandna aħna l-Insara. Waħda li għallimna Ġesù u li jgħidha l-Isqof fil-bidu tal-Quddiesa hija t-tislima tal-Irxoxt: "il-Paċi magħkom." Ħaġa sabiħa li f'dan il-jum qaddis, insellmu lil xulxin propju f'waħda minn dawn it-tislimiet ta' Ġesù: "il-Paċi magħkom". Aħna u ngħidu l-Għid it-tajjeb lil xulxin nitolbu lill-Mulej tal-ħniena u tar-rikonċiljazzjoni, sabiex jimla l-qlub u l-ħajja tagħna bil-paċi.
L-Arċisqof jiċċelebra l-Quddiesa Stazzjonali tal‐Għid il‐Kbir tal‐Mulej